News Update: สัญญาณเงินเฟ้อใกล้ลดลง Cathie Wood เตือน ‘เงินฝืด’ น่ากลัวกว่า หลังสินค้าคงคลังพุ่งเป็นประวัติการณ์ Ark เตรียมออกกองใหม่ ‘กองทุนครอสโอเวอร์’ - FINNOMENA
Cathie Wood เห็นสัญญาณเงินเฟ้อใกล้ลดลง หลังสินค้าคงคลังของบริษัทสหรัฐฯ พุ่งเป็นประวัติการณ์
9 มิ.ย. 2565

Cathie Wood เห็นสัญญาณเงินเฟ้อใกล้ลดลง หลังสินค้าคงคลังของบริษัทสหรัฐฯ พุ่งเป็นประวัติการณ์
ผู้จัดการกองทุน Ark Invest ให้สัมภาษณ์กับ Bloomberg เมื่อวานนี้ (8 มิ.ย.) ว่า ไม่เคยเห็นสินค้าคงคลังพุ่งแบบนี้มาก่อน โดยนี่เป็นไปตามวัฏจักรเศรษฐกิจ และเป็นสัญญาณว่าเงินเฟ้อกำลังจะคลี่คลายแบบที่เคยบอกไปแล้วก่อนหน้านี้
บริษัทค้าปลีกที่ตุนสินค้าในปีที่แล้วเพื่อรับมือกับความต้องการของผู้บริโภคที่เพิ่มขึ้นและปัญหาคอขวดในซัพพลายเชนกำลังเจอกับปัญหาสต็อกเหลือ ขณะที่ Target ต้องปรับลดแนวโน้มกำไรเป็นครั้งที่ 2 ในรอบ 3 สัปดาห์ จากการเพิ่มขึ้นของสินค้าคงคลัง
ในช่วงเวลาที่นักลงทุนส่วนใหญ่รู้สึกหวาดกลัวต่อเงินเฟ้อ Wood เตือนว่า ความเสี่ยงที่น่ากลัวกว่านั้นคือ ‘เงินฝืด’ อย่างไรก็ตาม กองทุนเรือธง ARKK ร่วงลงมาแล้ว 50% ในปีนี้ ผลจากเงินเฟ้อและการเริ่มขึ้นดอกเบี้ยของ Fed
หนึ่งในการเดิมพันหลักของ Cathie Wood คือหุ้น Tesla โดยก่อนหน้านี้กองทุนได้ลดการถือครองหุ้น Tesla เป็นเวลาอย่างน้อย 4 ไตรมาสติดต่อกัน และได้ช้อนซื้อหุ้น Tesla ที่ร่วงลงมาเกือบ 50% ในภายหลัง
Cathie Wood กล่าวว่า Elon Musk ไม่จำเป็นต้องยึดติดกับรถยนต์ไฟฟ้า แต่เขาจำเป็นต้องยึดติดกับ ‘ระบบขับเคลื่อนอัตโนมัติ’ ที่เธอคาดการณ์ว่าจะสร้างรายได้ถึง 10 ล้านล้านดอลลาร์ ภายในปี 2030
Cathie Wood ยังทิ้งท้ายถึงแผนใหม่อย่าง ‘กองทุนครอสโอเวอร์’ หรือกองทุนที่ลงทุนทั้งในหุ้นสาธารณะและหุ้นเอกชน แต่บอกว่าไม่สามารถพูดมากกว่านี้เนื่องจากข้อบังคับ
อ้างอิง: https://www.bloomberg.com/news/articles/2022-06-08/cathie-wood-sees-huge-inventories-as-evidence-inflation-will-ebb?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
Tesla
เงินฝืด
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA